cyanic-selkie/wikianc huggingface dataset:
Pieni-Höytiö
Pieni-Höytiö on Etelä-Karjalassa Luumäellä Munnen kylän lähellä sijaitseva lampi.
Maantietoa
Lammen pinta-ala on 4,7 hehtaaria, se on 350 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 950 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Lammen vedenpinnan korkeus on 75,5 metriä mpy.
Nino Schurter
Nino Schurter (s. 13. toukokuuta 1986) on sveitsiläinen maastopyöräilijä. Hän kilpailee SCOTT-SRAM MTB Racing Teamissä. Hänen päälajinsa on XCO-maastopyöräily, eli maastopyöräilyn olympiamatkan kilpailut. Schurter syntyi ja varttui retoromaaninkielisessä kylässä Lugnezin laaksossa.
Schurter on voittanut maastoajon olympiakultaa Rio de Janeirossa 2016, hopeaa Lontoossa 2012 sekä pronssia Pekingissä 2008. Maastoajon maailmanmestaruuden hän on voittanut kaikkiaan kymmenen kertaa, vuosina: 2009, 2012, 2013, 2015, 2016, 2017, 2018, 2019, 2021 ja 2022. Maastoajon maailmancupin hän on voittanut seitsemästi, vuosina: 2010, 2012, 2013, 2015, 2017, 2018 ja 2019. Hän voitti myös maastoajon Euroopan mestaruuden vuonna 2020. Schurter on voittanut maastoajon Sveitsin mestaruuden vuosina: 2012, 2013, 2014 ja 2015. Lisäksi hän on voittanut Etelä-Afrikassa ajettavan Cape Epic -maastopyöräilyetappikilpailun kahdesti vuosina 2017 ja 2019. Kaudella 2014 Schurter osallistui muutamiin maantiekilpailuihin Orica-GreenEDGE-joukkueessa.
Xiaomi Redmi 4 Prime
Xiaomi Redmi 4 Prime on Xiaomin 7. marraskuuta 2016 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä Xiaomin MIUI-käyttöliittymällä.
Muotoilu
Xiaomi Redmi 4 Prime -älypuhelimessa on 5-tuumainen näyttö Full HD-resoluutiolla.
Fyysiset osat
Laitteesta löytyy Qualcomm Snapdragon 625 8953-prosessori. Laitteessa on 3 Gigatavua RAM-muistia ja 32 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.
Kamerat ja multimedia
Videokuvaus voidaan tehdä 1080p (Full HD) -resoluutioilla 30fps.
Ohjelmisto
Julkaisuhetkellä laitteessa oli esiasennettuna Android 6.0 "Marshmallow" Xiaomin MIUI-käyttöliittymällä.
Lähteet
https://www.phonearena.com/phones/Xiaomi-Redmi-4-Prime_id10349
Deferoksamiini
Deferoksamiini (myös desferrioksamiini B, desferoksamiini B, DFO-B, DFOA, DFB) on bakteerin tuottama rautaa sitova orgaaninen yhdiste. Sitä tuottaa actinobacteria Streptomyces pilosus. Sitä käytetään lääketieteessä kelatoivana yhdisteenä poistamaan ylimääräistä rautaa elimistöstä, kuten esimerkiksi hemokromatoosin ja hemosideroosin hoidossa. Deferoksamiini ottaa rautaa ferritiinistä ja hemosideriinistä, mutta ei sytokromientsyymeistä, hemoglobiinista eikä transferriinista. Sitä käytetään akuutin rautamyrkytyksen hoidossa, varsinkin lapsilla. Sitomalla itseensä ylimääräistä rautaa, joka poistuu elimistöstä virtsan mukana, se suojaa elimiä kuten maksaa ja munuaisia. Deferoksamiinin anto akuuttiin myrkytykseen voi värjätä virtsan pinkin punertavaksi. Deferoksamiini imeytyy huonosti, ainoastaan n. 15-prosenttisesti suun kautta annettuna, joten parenteraalinen antotapa on suositeltavin.
Deferoksamiinia voidaan myös käyttää alumiinimyrkytyksen hoitoon joillakin potilailla. Ainakaan USA:ssa terveysviranomainen FDA ei ole sitä kuitenkaan tällaiseen käyttöön hyväksynyt.
Deferoksamiini on WHO:n listalla yhteiskunnalle tärkeimmistä lääkkeistä.
Houston Aeros (WHA)
Houston Aeros oli yhdysvaltalainen ammattilaistason jääkiekkojoukkue, joka pelasi entisessä World Hockey Association (WHA) -liigassa. Joukkue perustettiin vuonna 1972 ja sen kotikaupunki oli Houston Texasin osavaltiossa.
Alun perin joukkue perustettiin Ohion Daytoniin. Joukkue kuitenkin muutti Houstoniin ennen kuin se ehti pelata yhtään ottelua. Aerosista tuli yksi WHA:n menestyneimmistä joukkueista ja se voitti Avco Cup -mestaruuden vuosina kausilla 1973–1974 ja 1974–1975. Se voitti myös läntisen divisioonan mestaruuden neljä kertaa peräkkäin vuosina 1974–1977. Houston Aeros lopetti toimintansa vuonna 1978, kun WHA yhdistyi NHL:n kanssa.
Konna (artisti)
Konna on helsinkiläinen rap-artisti. Hän on tullut tunnetuksi Adebizi & Konna hip hop -duossa, jonka kanssa hän julkaisi Korvia myöten EP:n lokakuussa 2008. Konna julkaisi oman Sei7semän -nimisen sooloalbumin 5. toukokuuta 2010 3rd Rail Musicin kautta. Konna muodostaa Symposium Infra -nimisen yhtyeen tuottaja Ghost Roguen kanssa. Yhtyeen debyyttialbumi Pohjola julkaistiin Napoleon Digitalin kautta 16. marraskuuta 2012. Albumin kappaleista "Mustilla vesillä" ja "Lapinlahden lalli" on julkaistu musiikkivideot.
Xiaomi Redmi Note 4X
Xiaomi Redmi Note 4X on Xiaomin 14. helmikuuta 2017 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä Xiaomin MIUI-käyttöliittymällä.
Muotoilu
Xiaomi Redmi Note 4X -älypuhelimessa on 5,5-tuumainen näyttö Full HD-resoluutiolla.
Fyysiset osat
Laitteesta löytyy Qualcomm Snapdragon 625 8953-prosessori. Laitteessa on 3 gigatavua RAM-muistia ja 32 gigatavua sisäistä muistia. Puhelimen muisti on laajennettavissa enintään 128 gigatavun microSD-kortilla.
Kamerat ja multimedia
Laitteessa on 13 megapikselin takakamera. Etukameran tarkkuus on puolestaan 5 megapikseliä.
Videokuvaus voidaan tehdä 1080p (Full HD) -resoluutioilla 30fps.
Ohjelmisto
Julkaisuhetkellä laitteessa oli esiasennettuna Android 6.0 "Marshmallow" Xiaomin MIUI-käyttöliittymällä.
Lähteet
https://www.phonearena.com/phones/Xiaomi-Redmi-Note-4X_id10617
David Chase
thumb|David Chase vuonna 2015. David Chase (s. 22. elokuuta 1945) on yhdysvaltalainen televisio-ohjelmien käsikirjoittaja, tuottaja ja ohjaaja. Suomessa hänet tunnetaan parhaiten televisiosarjoista Villi Pohjola ja Sopranos. Chase on saanut seitsemän Emmy-palkintoa.
Vuonna 2012 sai ensi-iltansa Chasen esikoiselokuva Not Fade Away.
Pekka Talaslahti
Pekka Talaslahti (s. 1. lokakuuta 1945) on entinen suomalainen jalkapalloilija.
Hyökkääjänä pelannut Talaslahti edusti urallaan Töölön Vesaa 1964, Helsingin Jalkapalloklubia 1965–1971, Helsingin Palloseuraa 1972–1973 ja Finnairin Palloilijoita 1974–1979. Hän voitti HJK:ssa Suomen Cupin 1966. Kaikkiaan Talaslahti pelasi seitsemän HJK-kauden aikana 119 mestaruussarjan ottelua, joissa hän teki 68 maalia. Hän oli mestaruussarjan paras maalintekijä kaudella 1969.
Talaslahti pelasi Suomen maajoukkueessa yhden maaottelun vuonna 1969.
Talaslahti pelasi myös jääkiekkoa vähän aikaa Jokereissa Suomen sarjassa kunnes hän päätti keskittyä jalkapalloon.
Marty Howe
Marty Gordon Howe on kanadalainen uransa päättänyt jääkiekkopuolustaja. Howe pelasi uransa aikana Houston Aerosissa, Hartford Whalersissa ja Boston Bruinsissa. Vuonna 1973 hän liittyi Aerosiin pelaamaan isänsä Gordien ja veljensä Markin kanssa. Vaikka Marty Howe syntyikin Detroitissa Yhdysvalloissa, hän edusti kansainvälisesti Kanadaa ja hän oli mukana vuoden 1974 Summit Seriesissä Kanadan riveissä.
Luettelo Yhdistyneen kuningaskunnan ilmavoimien sotilaslentotukikohdista
Tämä on luettelo Yhdistyneen kuningaskunnan ilmavoimien lentotukikohdista, joista osa sijaitsee Britteinsaarten ulkopuolella.
Reginald Beavan
Reginald Beavan (20. syyskuuta 1843 nyk. Uttarakhand, Intia – 12. toukokuuta 1927 Radnorshire, Wales) oli brittiläinen eläintieteilijä, joka tutki erityisesti kaloja ja julkaisi teoksen Handbook of the freshwater fishes of India vuonna 1877. Hänet sekoitetaan säännöllisesti veljeensä lintutieteilijä Robert Cecil Beavaniin, joka kuoli jo vuonna 1870. Myös Reginald tutki lintuja, ja hän keräsi useita lajeja, jotka Robert myöhemmin kuvaili.
Inari (ravintola)
Inari on Helsingissä Albertinkadulla sijaitseva ravintola. Se avautui kesällä 2018, ja sitä pitää ravintoloitsija-kokki Kim Mikkola. Ravintolan toinen omistaja Johan Borgar on aiemmin työskennellyt Chef & Sommelier -ravintolassa. Inarin annoksissa yhdistellään suomalaisia ja aasialaisia raaka-aineita ja tekniikkoja. Ravintolan nimi viittaa japanilaiseen tarustoon, jossa Inari on riisin, hedelmällisyyden ja yleisen hyvän henki. Inarille myönnettiin helmikuussa 2020 yksi Michelin-tähti. Saman vuoden maaliskuussa ravintola saavutti kolmannen sijan ruoka-alan ammattilaisten Suomen 50 parasta ravintolaa -äänestyksessä.
Ravintoloitsija Kim Mikkola sulki Inarin 2022. Ravintola avataan Mikkolan mukaan tulevaisuudessa uudestaan toiseen paikkaan.
Vuoden 2022 loppupuolella Mikkola pyöritti Tallinnassa popup-ravintolaa KIM x KAI. Maaliskuussa 2023 Mikkola avasi Tallinnaan ravintolan Kampai By Kim Mikkola. Kampai by Kim Mikkola -ravintolan omistaja on virolainen liikemies Indrek Kasela.
Sébastien Loeb Rally Evo
Sébastien Loeb Rally Evo on Milestonen kehittämä ja julkaisema ajopeli. Peli julkaistiin 29. tammikuuta 2016 Microsoft Windows-, PlayStation 4- ja Xbox One -alustoille.
Xiaomi Redmi 4X
Xiaomi Redmi 4X on Xiaomin 28. helmikuuta 2017 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä Xiaomin MIUI-käyttöliittymällä.
Fyysiset osat
Laitteesta löytyy Qualcomm Snapdragon 435 8940-prosessori. Laitteessa on 3 Gigatavua RAM-muistia ja 32 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.
Kamerat ja multimedia
Laitteessa on 13 Megapikselin takakamera. Etukameran tarkkuus on puolestaan 5 Megapikseliä.
Videokuvaus voidaan tehdä 1080p (Full HD) -resoluutioilla 30fps.
Ohjelmisto
Julkaisuhetkellä laitteessa oli esiasennettuna Android 6.0 "Marshmallow" Xiaomin MIUI-käyttöliittymällä.
Yhdysvaltain ilmavoimien muistomerkki
Yhdysvaltain ilmavoimien muistomerkki on muistomerkki Pentagonin vieressä Arlingtonin piirikunnassa Virginian osavaltiossa Yhdysvalloissa. Muistomerkki on rakennettu kaikille, jotka ovat palvelleet Yhdysvaltain ilmavoimissa. Muistomerkin suunnitteli James Ingo Freed, ja se valmistui vuonna 2006. Muistomerkki on 82 metriä korkea ja valmistettu ruostumattomasta teräksestä, muistomerkin edessä seisovat neljä sotilasta on valmistettu pronssista.
Elokuvaneuvos
Elokuvaneuvos on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko.
Arvonimi myönnettiin ensimmäisen kerran vuonna 1967. Vuosien 1918–2013 aikana elokuvaneuvoksen arvonimi on myönnetty seitsemälle henkilölle.
Laula, kaikki maa – hengellisiä lauluja
Kirjan historia
Lähetysseuran julkaisema Hengellisiä lauluja ja virsiä – kirja, jonka ensimmäinen laitos ilmestyi 1900-1905 on yksi keskeisiä hengellisiä laulukirjoja, jota Suomen evankelis-luterilaisen kirkon toiminnassa on käytetty. Kirjasta ilmestyi uusittu laitos 1952, mutta 1960- ja 1970-luvulla sen asema keskeisenä vapaamuotoisen seurakuntatoiminnan laulukokoelmana katosi. Samoin sen käyttö koulujen laulunopetuksessa ja kirkkokuorojen ohjelmistoissa väheni.
Zuhres
Zuhres on kaupunki Itä-Ukrainassa Donetskin alueen Donetskin piirissä, Krynkajoen varrella, 37 kilometriä aluekeskus Donetskista itään.
Laula, kaikki maa – hengellisiä lauluja
Kirjan historia
Kirjan valmistelemiseen vaikutti 1970-luvulla alkanut Virsikirjan uudistamistyö ja hengellisen laulurunouden kehitys. Lähetysseuran johtokunta päätti 1985, että vanhaa Hengellisiä lauluja ja virsiä -kokoelmaa ei uudisteta. Syyksi tähän mainittiin, että monien vanhojen ja pidettyjen laulujen kieli- ja tyyliasua jouduttaisiin muokkaaman liikaa, ja johtokunta päätti valmistella uuden laulukirjan entisen rinnalle. Sitä varten johtokunta asetti työryhmän, jonka puheenjohtajana toimi kirkkoherra Esa Siljamäki. Kokoelma valmistui 1991 ja sai nimekseen Laula, kaikki maa. Se otettiin käyttöön Lähetysseuran vuosijuhlilla Lieksassa 1991. Kirjan toivottiin yleistyvän myös nuoriso- ja rippikoulutyön laulukirjaksi.
Zuhres
Ukrainan tilastokeskus arvioi kaupungin väkiluvuksi 17 924 (1.1.2021). Vuonna 2001 väkiluku oli hieman suurempi: 19 910 asukasta. Etniseltä taustaltaan väestö koostui tuolloin lähinnä ukraialaisista ja venäläisistä.
Laula, kaikki maa – hengellisiä lauluja
Kirjan historia
Kokoelman valmistelussa työryhmä on pyrkinyt seuraamaan Virsikirjan uudistamisessa omaksuttuja periaatteita. Kokoelmassa on 202 laulua joista noin kolmannes on Hengellisiä lauluja ja virsiä -kokoelmasta, osa uudistettuina, osa alkuperäisessä, vanhahtavassa runomuodossa. Kirjaa valmistelleen työryhmän jäsenet ovat itse kirjoittaneet lauluja, etenkin sellaisiin teemoihin liittyen, joihin sopivia lauluja on vähän tai ei ollenkaan. Mukaan ei valittu sellaisia lauluja, jotka ovat julkaistu Virsikirjassa. Uutta aineistoa koottiin kotimaan lisäksi eri puolilta maailmaa, etenkin lähetyskentiltä, missä Suomen Lähetysseura on toiminut. Laula, kaikki maa -kokoelmassa on pyritty kuitenkin tuomaan esille hengellisen laulumusiikin, etenkin uudemman musiikin, koko kirjo ja lauluvalikoimaan sisältyy ns. Taizé-lauluja, ”kitarakuorolauluja”, gospellauluja ja koraaleja vanhojen hengellisten laulujen ohella.
Robert Cecil Beavan
Robert Cecil Beavan (1841 – 3. helmikuuta 1870) oli brittiläinen lintutieteilijä ja ammattisotilas, arvoltaan kapteeni.
Zuhres
Kehitys Zujivkan (Зуївка) kylästä Zuhresin kaupungiksi (kaupungin asema 1938) liittyy Zujivkan lämpövoimalaitoksen rakentamiseen; kaupungin nimen alku viittaa aiempaan kylänimeen ja loppuosa voimalaitokseen. Rautatie kulkee kaupungin kautta; siellä on rautatieasema.
Laula, kaikki maa – hengellisiä lauluja
Osastojako
Kirjan laulut on ryhmitelty neljään pääosastoon, jotka on vuorostaan jaettu temaattisiin osastoihin.
Robert Cecil Beavan
Beavan palveli Bengalissa 10 vuotta. Lyhyeksi jääneen elämänsä aikana hän keräsi lintuja ja niiden munia. Hänen kokoelmansa sijoitettiin British Museumiin Arthur Hayn ja Godman-Salvinin kokoelmien yhteydessä. Beavan kirjoitti lintutieteellisiä artikkeleita The Ibis-lehteen ja Proceedings of the Zoological Society of London -julkaisuun. Hän työskenteli toisinaan yhdessä Allan Octavian Humen kanssa.
Vuonna 1864 Beavan työskenteli Barrackporessa, ja seuraavan talven hän vietti Maunbhoomin alueella, jota olivat aikaisemmin tutkineet Samuel Tickell ja Edward Blyth. Havainnoistaan hän kirjoitti Ibikseen artikkelin "Notes on various Indian Birds" (1865). Myöhemmin hän keräili Andamaaneilla ja Robert Christopher Tytlerin avustuksella kirjoitti aiheesta Ibikseen artikkelin "The Avifauna of the Andaman Islands" (1867). Beavan lähetettiin jo kerran kotiin hänen sairastuttuaan, mutta hän palasi Intiaan. Toisella kerralla hän kuoli merellä matkalla Englantiin.
Hänen veljensä Reginald C. Beavan oli myös ornitologi.
Beavan keräsi ensimmäisenä harlekiinitulkun (Pyrrhula erythaca). Hän kuvaili ja nimesi ensimmäisenä andamaanienkukaalin (Centropus andamanensis), andamaaniendrongon (Dicrurus andamanensis) ja andamaanienhaukkapöllön (Ninox affinis).
Charline Labonté
Charline Labonté (s. 15. lokakuuta 1982 Greenfield Park, Quebec, Kanada) on kanadalainen jääkiekkomaalivahti sekä lajin kolminkertainen olympia- ja kaksinkertainen maailmanmestari. Nykyisin hän edustaa Canadian Women's Hockey Leaguessa pelaavaa Montreal Canadiennesia.
Labonté on edustanut Kanadan maajoukkuetta olympialaisissa kolmesti vuosina 2006, 2010 ja 2014. Kanada on voittanut joka kerta olympiakultaa.
Lisäksi Labonté on voittanut Kanadan paidassa kahdesti maailmanmestaruuden, vuosina 2007 ja 2012. Hän on myös ollut kuudesti voittamassa hopeaa maailmanmestaruuskilpailuissa.
Xiaomi Redmi Y1
Xiaomi Redmi Y1 on Xiaomin 8. marraskuuta 2017 julkaisema älypuhelin, jossa on esiasennettuna Android 7.0 "Nougat" -käyttöjärjestelmä Xiaomin MIUI-käyttöliittymällä.
Muotoilu
Xiaomi Redmi Y1 -älypuhelimessa on 5,5-tuumainen näyttö HD-resoluutiolla.
Fyysiset osat
Laitteesta löytyy Qualcomm Snapdragon 435 8940-prosessori. Laitteessa on 4 gigatavua RAM-muistia ja 64 gigatavua sisäistä muistia. Puhelimen muisti on laajennettavissa enintään 128 gigatavun microSD-kortilla.
Kamerat ja multimedia
Laitteessa on 13 megapikselin takakamera. Etukameran tarkkuus on puolestaan 16 megapikseliä, jonka lisäksi siinä on LED-salama.
Videokuvaus voidaan tehdä 1080p (Full HD) -resoluutioilla 30fps.
Ohjelmisto
Julkaisuhetkellä laitteessa oli esiasennettuna Android 7.0 "Nougat" Xiaomin MIUI-käyttöliittymällä.
Lähteet
https://www.phonearena.com/phones/Xiaomi-Redmi-Y1_id10721
Strobe Talbott
Strobe Talbott, oik. Nelson Strobridge Talbott III (s. 25. huhtikuuta 1946) on yhdysvaltalainen ulkopolitiikan kommentaattori ja analyytikko, joka on Venäjä-tuntija. Hän oli Bill Clintonin hallinnossa varaulkoministeri 1994–2001, ja sitä ennen hän teki pitkän uran toimittajana, 21 vuotta Time-lehdessä, jossa hän kirjoitti erityisesti Venäjästä. Hän oli vuosina 2002–2017 yhteiskunnallisen tutkimuslaitoksen Brookings Institutionin pääjohtaja.
Amanda Kauranne
Amanda Kauranne (s. 1984 ) on suomalainen feministinen toimittaja ja kansanmuusikko. Hän toimii myös yksinlaulun ja kansanlauluryhmien opettajana.
Toimittajan ura
Kauranne on toimittanut vuodesta 2015 Yle Radio 1:ssä Sydänjuurilla-ohjelmaa, joka keskittyy kansanmusiikkiin niin Suomessa kuin maailmallakin. Kauranne on myös toimittanut neliosaisen kansanmusiikin tasa-arvoa ja naispelimanneja koskevan sarjan Naispelimannien jalanjäljissä. . Hän on myös tutkinut tasa-arvon toteutumista kansanmusiikkifestivaaleilla.
Muusikon ura
Kauranne oli vuonna 2013 mukana Sibelius-Akatemian kansanmusiikkiopiskelijoiden tempauksessa, jossa laulettiin Kalevala kannesta kanteen Kalevalan päivänä. Kauranne on esiintynyt Pohjoismaiden hallitsijoiden valtiovierailun juhlapäivällisillä Presidentinlinnassa Shamu-yhtyeensä kanssa. Kauranne on esittänyt Aleksis Kiven ja Eeva Kilven tekstejä kansanmusiikkiin yhdistellen.
Kauranne on tuottanut neliosaisen Verta, pornoa ja propagandaa, PERKELE!-konserttisarjan, jossa käsitellään kansanmusiikin naiskuvaa suhteessa rohkeuteen, voimaan, leikkisyyteen, aggressioon, seksuaalisuuden moninaisuuteen, väkivaltaan, propagandalauluihin ja pyhän kokemukseen. Konserttisarja tuo esille myös seksuaalisuuden kansanmusiikissa. Työryhmässä on Kauranteen lisäksi ollut lyömä- ja kosketinsoittaja Minna Koskenlahti, basisti ja kosketinsoittaja Helmi Camus, muusikko ja tanssija Sini Siipola sekä vierailevia taiteilijoita.
Ford Edge
Ford Edge on Fordin vuodesta 2006 lähtien valmistama crossover-tyyppinen henkilöauto, jota myytiin alun perin vain Pohjois-Amerikan markkinoilla. Vuonna 2014 esiteltyä toisen sukupolven mallia sen sijaan tuodaan myös Eurooppaan. Edgeä myydään myös ylellisempänä versiona nimellä Lincoln MKX.
Ford Edge I (2006–2014)
Ensimmäisen sukupolven Ford Edge esiteltiin Detroitin autonäyttelyssä tammikuussa 2006. Se perustui samalle pohjalevylle kuin pohjoisamerikkalainen Ford Fusion, Mazda6 ja Mazda CX-9. Alkuvaiheessa ainoa moottori oli 3,5-litrainen (265 hv) Duratec V6. Vetotavaksi oli valittavissa etu- tai neliveto. vasen|pienoiskuva|230x230px|Ensimmäisen sukupolven facelift-malli. Chicagon autonäyttelyssä helmikuussa 2010 esiteltiin uudistunut Ford Edge. Eniten ulkonäkömuutoksia tuli keulaan, jossa oli uudet kapeammat ajovalot ja suurempi etusäleikkö. Takaosassa tehtiin muutoksia tavaratilan luukkuun ja takavaloihin. Myös sisustaa uudistettiin, ja lisävarusteena tarjolle tuli kosketusnäytöllinen MyFord Touch -tietoviihdejärjestelmä. Uusia moottoreita olivat 2,0-litrainen (240 hv) EcoBoost ja 3,7-litrainen (305 hv) Duratec V6. Alkuperäisen 3,5 litran moottorin teho nousi 285 hevosvoimaan.
Ford Edge II (2014–)
Toisen sukupolven Ford Edge esiteltiin Pariisin autonäyttelyssä syksyllä 2014, ja se tuli markkinoille sekä Pohjois-Amerikassa että Euroopassa seuraavana vuonna. Edge perustuu samalle pohjalevylle kuin Mondeo-, S-Max- ja Galaxy-mallit. Australiassa mallia myydään nimellä Ford Endura, sillä Toyota omistaa siellä oikeudet Edge-nimeen.
Titaniumissa on vakiovarusteina seitsemän turvatyynyä, ESP, 19 tuuman kevytmetallivanteet, kosketusnäytöllinen Ford SYNC 2 -tietoviihdejärjestelmä, kaksivyöhykkeinen automaatti-ilmastointi, liikennemerkkien tunnistusjärjestelmä, vakionopeudensäädin, avaimeton käynnistys ja lukitus, sähköikkunat edessä ja takana, nahkaverhoiltu lämmitettävä ohjauspyörä, automaattiset kaukovalot, pysäköintitutka edessä ja takana sekä tuulilasinpyyhinten sadetunnistin.
Sportissa on lisäksi 20 tuuman kevytmetallivanteet, urheilullinen korimuotoilu, alumiinipolkimet ja mukautuva ohjaus.
Xiaomi Redmi Y1 Lite
Xiaomi Redmi Y1 Lite on Xiaomin 8. marraskuuta 2017 julkaisema älypuhelin, jossa on esiasennettuna Android 7.0 "Nougat" -käyttöjärjestelmä Xiaomin MIUI-käyttöliittymällä.
Muotoilu
Xiaomi Redmi Y1 Lite -älypuhelimessa on 5,5-tuumainen näyttö HD-resoluutiolla.
Fyysiset osat
Laitteesta löytyy Qualcomm Snapdragon 425 8917-prosessori. Laitteessa on 2 gigatavua RAM-muistia ja 16 gigatavua sisäistä muistia. Puhelimen muisti on laajennettavissa enintään 128 gigatavun microSD-kortilla.
Kamerat ja multimedia
Laitteessa on 13 megapikselin takakamera. Etukameran tarkkuus on puolestaan 5 megapikseliä.
Nikinlampi (Luumäki)
Nikinlampi on Etelä-Karjalassa Luumäellä Salmin kylän lähellä sijaitseva lampi.
Xiaomi Redmi Y1 Lite
Kamerat ja multimedia
Videokuvaus voidaan tehdä 1080p (Full HD) -resoluutioilla 30fps.
Nikinlampi (Luumäki)
Maantietoa
Lammen pinta-ala on 1,4 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 650 metriä.
Xiaomi Redmi Y1 Lite
Ohjelmisto
Julkaisuhetkellä laitteessa oli esiasennettuna Android 7.0 "Nougat" Xiaomin MIUI-käyttöliittymällä.
Lähteet
https://www.phonearena.com/phones/Xiaomi-Redmi-Y1-Lite_id10723
Nikinlampi (Luumäki)
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Lammen vedenpinnan korkeus on 77,8 metriä mpy.
Iman Vellani
Iman Vellani (s. 12. elokuuta 2002) on kanadalainen näyttelijä. Syyskuussa 2020 Vellani valittiin ensimmäiseen isoon rooliinsa Kamala Khanin näyttelijäksi Marvel Cinematic Universeen, hahmon tehdessä ensiesiintymisensä omassa Disney+-sarjassaan Ms. Marvel. Vellanin vanhemmat ovat maahanmuuttajia Pakistanista, ja Vellani valmistui Unionville High Schoolista. Ennen kuin hänet valittiin Ms. Marvelin pääosan esittäjäksi, Vellani oli vuoden 2019 Toronton elokuvajuhlien TIFF Next Wave Committeen jäsen.
Daniel Jasinski
Daniel Jasinski (s. 5. elokuuta 1989 Bochum) on saksalainen kiekonheiton olympiamitalisti. 207 senttimetriä pitkä ja 120 kilogrammaa painava Jasinski edustaa TV Wattenscheidiä.
Jasinski saavutti olympiapronssia vuoden 2016 kesäolympialaisista Rio de Janeirosta tuloksella 67,05. Vuonna 2021 järjestetyissä Tokion olympialaisissa hän sijoittui kymmenenneksi. Vuoden 2015 MM-kilpailuissa Pekingissä Jasinski jäi karsintaan. EM-kilpailuihin Jasinski on osallistunut kolmesti, ollen vuonna 2014 finaalin seitsemäs ja 2016 kahdeksas. Berliinissä 2018 hän karsiutui loppukilpailusta.
Jasinskin Puolata lähtöisin oleva, itsekin kiekkoa urallaan heittänyt isä Mirosław Jasiński toimii poikansa valmentajana.
Sitronelloli
Sitronelloli (C10H20O) on luonnossa esiintyvä monoterpenoidi, jota esiintyy monien kasvien öljyissä. Sitronellolia tavataan kahtena enantiomeerina (+)- ja (–)-sitronellolina. Kasveissa on usein kumpaakin isomeeria. (+)-Sitronelloli on vallitsevana muotona muun muassa Boronia citriodorassa, sitruunaeukalyptuksessa (Eucalyptus citriodora) ja sitruunaruohoihin kuuluvassa sitronellassa (Cymbopogon nardus). (–)-Sitronellolia esiintyy huomattavia määriä ruusuissa ja kurjenpolvissa. (–)-Sitronellolin tuoksu on (+)-muotoa hennompi.
Määrä kasveissa
Boronia citriodoran öljyissä sitronellolin osuus on 80 prosenttia. Ruusuissa ja kurjenpolvissa vastaava luku on 50 % ja sitruunaeukalyptuksessa ja sitruunaruohoissa noin 15–20 prosenttia.
Valmistus ja käyttö
Sitronellolia voitaisiin erottaa hajustekäyttöön kasvien öljyistä, mutta ruusuöljyn ongelmana on hinta ja muissa halvemmissa kasviöljyissä ongelmaksi muodostuu sitronellolin vähäisyys. Sitronellolia voidaan valmistaa teollisesti usealla eri tavalla. Sitronellaali on sitronellolin hapettumistuote ja voidaan pelkistää sitronelloliksi. Muita tapoja valmistaa yhdistettä on geraniolin tai nerolin vedytyksellä tai sitraalista vetyä poistamalla.
Sitronelloli on yksi käytetyimmistä tuoksuvista aineista. sitä suihkutetaan muun muassa kukka-asetelmiin antamaan sitruunan tuoksua. Lisäksi yhdistettä käytetään valmistettaessa estereitä, joita syntyy sen ja karboksyylihappoanhydridien reaktiolla.
Raviv Limonad
Raviv Limonad (s. 26. elokuuta 1984, Netanya) on israelilainen koripalloilija. Hänen nykyinen seurajoukkueensa on Hapoel Tel Aviv BC.
Ura
Limonad aloitti koripallon Maccabi Natanyan juniorijoukkueissa. Vuonna 2002 hän siirtyi Ironi Ramat Ganiin, jossa hän pelasi puolitoista kautta. Kauden 2003–2004 puolessa välissä Limonad siirtyi Hapoel Jerusalemiin ja voitti seuran paidassa kauden 2003–2004 ULEB Cupin. Kaudella 2006–2007 hän kehittyi valtavasti Ironi Nahariyan paidassa ja tämä herätti Le Mans Sarthe Basketin kiinnostuksen. Ainoastaan yhden kauden jälkeen Israelin ulkopuolella Limonad palasi Ironi Nahariyaan. Hän pelasi seurassa maaliskuuhun 2009 saakka, jolloin hän siirtyi Maccabi Tel Aviviin, koska Ironi Nahariyalla oli talousvaikeuksia. Sopimus oli kolmen vuoden pituinen.
Ainoastaan yhden kauden jälkeen Limonad siirtyi kuitenkin espanjalaiseen Menorca Bàsquetiin, josta hän siirtyi edelleen kauden päätyttyä Ironi Ashkeloniin. Kaudeksi 2012–2013 hän teki sopimuksen Hapoel Jerusalemiin, muttei pelannut seurassa koko kautta. Kaudeksi 2013–2014 Limonad siirtyi Hapoel Tel Avivin joukkueeseen.
Antti Lahti
Antti Lahti (s. 1979) on suomalainen tanssija-koreografi. Turun konservatoriosta vuonna 1999 tanssijaksi valmistumisensa jälkeen hän on esiintynyt useiden koreografien (muun muassa Virpi Pahkinen, Sasha Pepeljajev, Ari Numminen) ja ohjaajien (muun muassa Mikko Roiha, Leea Klemola, Maarit Ruikka) teoksissa, työskennellyt koreografina itsenäisissä tanssiproduktioissa, näytelmissä ja musikaaleissa, opettanut ammattilaisia ja harrastajia, sekä toiminut tanssin hallinnollisissa ja tuotannollissa tehtävissä.
Lahti on työskennellyt pitkään kahdessa ensemblessä, ensin turkulaisessa Aurinkobaletissa vuosina 1999–2003 ja kuopiolaisessa Tanssiteatteri Minimissä 2003 eteenpäin, jota hän myös johti vuodesta 2006 vastaten ryhmän taiteellisesta suunnittelusta ja vuodesta 2009 myös taloudesta. Vuodet 2016–2020 hän toimi Jyväskylässä järjestettävän Tanssin Aika -festivaalin taiteellisena johtajana. Lokakuussa 2020 Lahti aloitti Helsingin Kaupunginteatterin Tanssiryhmän, Helsinki Dance Companyn johtajana.
Kiinnostus tanssiin, liikkeeseen ja fyysisen ilmaisun mahdollisuuksiin syttyi hip hop -kulttuurin ja katutanssin kautta. Lahti oli yksi 1990-luvun lopulla vaikuttaneen MidPoint Rockers -breikkiryhmän perustajajäseniä.
Xiaomi Redmi 5
Xiaomi Redmi 5 on Xiaomin 12. joulukuuta 2017 julkaisema älypuhelin, jossa on esiasennettuna Android 7.1 "Nougat" -käyttöjärjestelmä Xiaomin MIUI-käyttöliittymällä.
Muotoilu
Xiaomi Redmi 5 -älypuhelimessa on 5,7-tuumainen näyttö HD 2:1-resoluutiolla.
Fyysiset osat
Laitteesta löytyy Qualcomm Snapdragon 450-prosessori. Laitteessa on 3 gigatavua RAM-muistia ja 32 gigatavua sisäistä muistia. Puhelimen muisti on laajennettavissa enintään 128 gigatavun microSD-kortilla.
Kamerat ja multimedia
Laitteessa on 12 megapikselin takakamera. Etukameran tarkkuus on puolestaan 5 megapikseliä.
Close to Metal
Close to Metal (CTM) oli AMD:n ohjelmointikieli GPGPU-ohjelmointiin. Vuonna 2008 AMD siirtyi OpenCL-kielen käyttöön ja lopetti CTM:n kehityksen.
Xiaomi Redmi 5
Lähteet
https://www.phonearena.com/phones/Xiaomi-Redmi-5_id10753
Tätä elämätä
Tätä elämätä (VIP 83108) on Karma-yhtyeen vuonna 1983 ilmestynyt neljäs ja viimeiseksi jäänyt studioalbumi.
Kappaleet
A-puoli:
B-puoli:
Sei7semän
Sei7semän (tyyliteltynä SEI7SEMÄN) on Adebizi & Konna -nimisestä rap-duosta tutun Konnan ensimmäinen sooloalbumi. Sen julkaisi 3rd Rail Music 5. toukokuuta 2010. Albumin teemana ovat seitsemän kuolemansyntiä.
Taustaa
Albumi piti julkaista alun perin jo syksyllä 2009, mutta julkaisu siirtyi seuraavalle keväälle. Albumin lopullisesta versiosta jäi pos kappale "Kohtuuttomuus", joka lisättiin ilmaisladattavaksi internetiin kesäkuussa 2010. Kappaletta pystyi lataamaan ainoastaan seitsemän päivän ajan tai 100 nopeinta lataajaa. "Rippituoli"-kappaleen lopulliselle versiolle lisättiin vielä Notkea Rotta, jonka ei alun perin pitänyt vierailla albumilla. Albumista on julkaistu kahden minuutin promovideo, jossa taustalla soi "Sei7semän"-kappale.
Kappaleet
Kun albumin takakannen kappalelistan tummennetut kirjaimet yhdistetään syntyy sana "7 syntiä".
Hyypiälampi
Hyypiälampi on Etelä-Karjalassa Luumäellä Huhtiniemen kylän lähellä sijaitseva lampi.
Maantietoa
Lammen pinta-ala on 1,3 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Lammen vedenpinnan korkeus on 79 metriä mpy.
Kesuslampi
Kesuslampi on Etelä-Karjalassa Luumäellä Huhtiniemen kylän lähellä sijaitseva lampi.
Maantietoa
Lammen pinta-ala on 1,6 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Lammen vedenpinnan korkeus on 77,9 metriä mpy.
Tanssiteatteri Hurjaruuth
Tanssiteatteri Hurjaruuth on suomalainen Helsingissä toimiva tanssiteatteri, jonka toiminta keskittyy lastenteatteriin. Teatteri perustettiin vuonna 1981, ja se toimi ensin pelkästään kiertueteatterina. Perustajajäseniin kuuluivat muun muassa Soile Lahdenperä, Tuula Lento, Hannele Niiranen, Arja Pettersson ja Riku Virtanen.
Kiertueteatterina toimiessaan teatteri tuotti vuosittain keskimäärin 150–200 näytöstä, joista suurin osa oli suunnattu aikuisille. Kiertuetoiminta oli tiivistä erityisesti 1980- ja 1990-luvun taitteessa, jolloin ryhmä teki laajoja kiertueita myös ulkomaille. Teatteri esiintyi muun muassa kaduilla ja rautatieasemilla sekä taidemuseoissa, gallerioissa ja kirjastoissa. Yleisöltä saaden palautteen avulla teatteri on pyrkinyt uudistamaan teatteria sekä laajentamaan sen yleisöpohjaa.
Vuonna 1993 teatteri sai omat tilat Helsingin Kaapelitehtaalla. Pian sen jälkeen teatterin toiminta sai myös uuden käänteen, kun ryhmä innostui yhdistämään tanssiteatteriin sirkuksen elementtejä. Teatteri yhdistelee teoksissaan nykytanssia niin kuvataiteeseen, sirkukseen kuin musiikkiin. Suurimpaan osaan tuotannoista on sävelletty musiikki. Teatterilla on noin 10 vakituista työntekijää, jonka lisäksi sen tuotannot työllistävät lukuisan määrän freelancetaiteilijoita. Ryhmän monitaitoiset tanssijat toimivat näyttelijöinä ja tanssijoina sekä lisäksi myös akrobaatteina tiiviissä yhteistyössä esitysten muiden taiteilijoiden, kuten muusikkojen, näyttelijöiden ja sirkustaiteilijoiden kanssa. Vuoden 2010 loppuun mennessä teatteri oli tuottanut jo yli 100 ensi-iltaa.
Hurjaruuthin tavaramerkiksi on noussut ryhmän jokatalvinen sirkusohjelma, joka on ollut yleisömenestys. Sirkusohjelmien esitystilaksi saatiin Kaapelitehtaan korkea Pannuhalli, joka soveltuu hyvin tilaa vaativaan ilma-akrobatiaan. Teatteri onkin vaikuttanut vahvasti sirkustaiteen elpymiseen Suomessa.
Vuonna 2009 teatteri sai Taiteen keskustoimikunnan myöntämän lastenkulttuurin valtionpalkinnon.
Tuohtiainen
Tuohtiainen on Etelä-Karjalassa Luumäellä Inkilän, Sarkalan ja Lakkalan kylien lähellä sijaitseva järvi.
Maantietoa
Järven pinta-ala on 468 hehtaaria eli 4,7 neliökilometriä, se on 6,9 kilometriä pitkä ja 2,4 kilometriä leveä. Se alkaa Inkilässä Kalamasalmesta ja laajenee aluksi kohti länttä. Hirviluodonniemen takana heti saariston jälkeen se aukeaa etelään leviäväksi järvenseläksi, joka katkeaa Salmenniemeen. Siellä järvi koukkaisee luoteeseen Mustalahdeksi, jonka lahdensuun eteläpuolelta työntyy etelään kapea Juurikkaansalmi. Salmi aukeaa pieneksi järvenosaksi, joka on 700 metriä leveä. Järvi jatkuu eteläpäässä Vuolteensalmena Ketarlahteen, joka on järven eteläisin pää. Täällä alkaa lasku-uoma Lakanvirta virrata kaakkoon päin. Järven ympäristö on verrattain alavaa, vaikka maisemassa on vaihtelua tuovia matalia mäkiä. Sellainen on esimerkiksi Inkilän eteläpuolella kohoava Soikulanvuori, jonka kallioissa on kalliomaalauksiakin. Sarkalahden kulmakunta sijaitsee länsirannasta kohoavan mäen laella. Järvenselän kaakkoispuolella kohoavat Kipolammen ympärillä pienet järvelle näkyvät mäet. Tietystä kohdasta voi länteen katsova veneilijä erottaa Kortonvuoren, joka kohoaa Mustalahden ja Kortonjoen eteläpuolella.
Järvellä on 21 saarta, joiden yhteispinta-ala on 2,92 hehtaaria (0,6 % järven pinta-alasta). Suurin osa saarista on pinta-alaltaan aarin ja hehtaarin väliltä. Niitä ovat esimerkiksi pohjoisosassa sijaitsevat Pohjansaari ja Aittaluoto, järvenselällä sijaitsevat Haukkasaari, Pilliluoto, Mäntysaari, Pienisaari ja Kaipiasaari, sekä eteläosassa sijaitsevat Kukkosaari ja Livonsaari.
Järvi on luodattu ja siitä on julkaistu syvyyskartat. Järven tilavuudeksi on saatu 14,4 miljoonaa kuutiometriä eli 0,0144 kuutiokilometriä. Se on 15,5 metriä syvä ja sen keskisyvyydeksi on arvioitu 3,1 metriä. Sen syvin kohta sijaitsee järven pohjoispäässä Inkilän- ja Rantalahden edessä. Siitä alkaa puolentoista kilometrin pituinen syvännejakso kohti etelää. Muualla ei järvessä ole yli 10-metrisiä syvänteitä.
Sen rantaviivan pituus on 32,4 kilometriä. Järven rannat ovat pääasiassa metsämaata tai rantasuota. Rantaan ulottuvia peltomaita sijaitsee vain Inkilänlahdella, Mustalahdella ja Ketarlahdella. Lähiympäristössä sijaitsevia maatiloja on rannan tuntumassa viisi ja kauempana mäkien laella toiset viisi. Asutuksesta muodostuu Inkilän kylä sekä Livonkylän ja Sarkalahden kulmakunnat. Inkilän ja Sarkalahden kautta kulkee yhdystie 14705, josta haarautuvat pienemmät kylätiet toimivat rantaan vievien pikkuteiden alkuna.
Luontoarvoja
Vedenväri on ruskea johtuen veden korkeasta humuspitoisuudesta ja näkösyvyys on noin 2 metriä. Veden happamuustaso on lievästi hapan (pH 6,9) ja sen ravinnetaso luokitellaan karuksi, vaikka se on lievästi rehevöitymässä. Järvi on ollut kohteena vuosina 2010–2013 käynnissä olleessa Väliväylä kuntoon -hankkeessa. Näin siitäkin huolimatta, että järven vedenlaatuluokitus oli vuonna 2008 erinomainen. Järven kalakantaa on hoidettu hoitokalastuksin ja siihen on istutettu kuhaa, järvitaimenta, harjusta, planktonsiikaa, järvisiikaa ja haukea.
Historiaa
Kivikaudella ja pronssikaudella Väliväylän vesistöreitti on ollut asukkaille tärkeä vesikulkureitti. Sen käyttö on alkanut mahdollisesti silloin, kun Saimaan vedet mursivat maankohoamisesta johtuen uuden lasku-uoman noin 4300 eaa. Kuten muillakin kulkureiteillä löytyy myös täältä kalliomaalauksia. Kalamaniemen kalliomaalaukset sijaitsevat Kalamanniemen kärjessä ja länsirannassa noin 2–3 metriä vedenpinnan yläpuolella. Inkilänlahdella sijaitsee kolmas kohde Inkilän kalliomaalaus, joka on tosin pahasti kulunut.
Väliväylää ja siten myös Tuohtiaista on käytetty 1800-luvulta asti puuteollisuuden tarviteman tukkipuun uittoreittinä. Vuoden 1855–1856 Kalmbergin kartastossa järven karttanimi oli Kivijärvi. Kartan mukaan sen vedenpinta oli nykyistä paljon korkeampi, sillä järven piirteet olivat nykyistä leveämmät. Lisäksi sen pohjoisosat ovat nykyään erillisiä järviä, joiden lasku-uomassa tahtuu 0,3 metrin pudotus.
Vuoden 1970 peruskartassa oli Sulkusensuo vielä lähes kokonaan ojittamatta. Ojituksen rinnalla Ketarlahden suota on raivattu peltomaaksi. Juurikkalan peltomaata järven rannassa on sen sijaan metsitetty. Peltomaiden muutokset ovat syntyneet vuoden 1986 kartan julkaisun jälkeen. Samoin on tehty joillekin mäen laella sijaitseville Sarkalahden peltomaille.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Se on osa Valkealan reitin pääreittiä. Järven vedenpinnan korkeus on 74,9 metriä mpy. Se sijaitsee Kivijärven reitillä Väliväylän eli Valkealan reitin varrella ja on sen vuoksi vesireitin läpivirtausjärvi. Reitti jatkaa etelään Lakanvirtana Lakanjärveen (20 ha) ja siitä eteenpäin Kannuskoskelle, jossa sijaitsee pieni Kannuskosken vesivoimalaitos (0,3 megawattia). Voimalan vaikutukset Tuohtiaisen vedenpinnan korkeuteen ovat vähäiset. Tuohtiaiseen tulee pohjoisesta laajalta Matalajärven valuma-alueelta (14.194) Matalajärven (56 ha) Suurisalmesta laskeva uoma. Siellä Virmojärveen (42 ha) tuleva Alajoki on Lennusjärven (518 ha) laskujoki. Mustalahteen tuleva Kortonjoki on Kortonjoen valuma-alueen (14.193) laskujoki.
Tuohtiaisen lähialueella on ojitettu mäkien välisiä metsäisiä laaksoja ja niiden ojia on johdettu suoraan järveen. Lähialueella sijaitsee myös muutama järvi. Inkilänlahteen laskee pohjoisesta Suuri-Höytiön (28 ha) kautta pienempi Pieni-Höytiö (5 ha). Pohjanlahden rantaan on johdettu tiheästi ojitettujen Alussuon ja Ollinsuon johto-ojat. Järvenselän itärantaan laskee Kipolammen (18 ha) laskuoja ja länsirantaan lähes umpeenkasvaneen Eparlammen (8 ha) ojat. Eteläpäässä sijaitsevaan suorantaiseen Ketarlahteen on johdettu useita tiheästi ojitetun Sulkusensuon ojia. Järven lasku-uoma on Kannuskoskelle jatkuva Lakanvirta, jonka uomassa sijaitsee Lakanjärvi (20 ha). Kannuskoskella sijaitsevassa voimalassa on pudotusta 6,4 metriä, mutta Lakanvirrassa vain kymmeniä senttejä.
Sinikaisla
Sinikaisla (Schoenoplectus tabernaemontani) on sarakasvien (Cyperaceae) heimoon ja järvikaislojen (Schoenoplectus) sukuun kuuluva vesikasvilaji. Kasvi kasvaa 0,5–2 metriä korkeaksi. Se esiintyy yleisenä savipohjalla murtovesissä.
Ludwig Schweickert
Ludwig Schweickert (26. huhtikuuta 1915 Fürth – 18. elokuuta 1943 Orjol, Neuvostoliitto) oli saksalainen painija 1930-luvun lopulla. Hän saavutti olympiahopeaa Berliinin olympiakisoissa alle 79 kg:n kreikkalais-roomalaisessa sarjassa eli välisarjassa.
Urheilu-ura
Ludwig Schweickert aloitti painiuransa 1935. Ensimmäisissä EM-kisoissa tuli kaksi tappiota, mutta sen jälkeen tulikin enemmän menestystä. Ennen vuoden 1936 Berliinin olympialaisia hän voitti Berliinissä järjestetyn turnauksen, jossa oli mukana keskisarjan pitkäaikainen hallitsija Ruotsin Ivar Johansson, joka oli siihen menessä voittanut jo olympiakultaa ja useita Euroopan mestaruuksia. Olympiaturnauksessa Schweickert aloitti voitolla edellisten olympialaisten pronssimitalistista Italian Ercole Gallegatista. Sen jälkeen tuli voitot Romaniann Francisc Cocoşista, Itävallan Pontnerista ja Unkarin József Palotásista. Näin Schweickert oli loppuottelussa, jossa vastaan tuli Ruotsin Johansson, jolle hän kärsi pistetappion 1–2. Seuraavana vuonna käydyissä EM-kisoissa Pariisissa tuli jälleen hopeaa Johanssonin ottaessa jälleen voiton loppuottelussa. Vuoden 1938 EM-kisoissa Tallinnassa loppusijoitus oli viides. Ensimmäisessä ottelussa tuli voitto Suomen Arvi Pikkusaaresta ja viimeisessä ottelussa tappio Johanssonille. Vuoden 1939 EM-kisat Oslossa eivät eronneet aiemmista eli ensin voitot Unkarin Gyula Kovácsista ja Latvian Georgs Ozoliņšista ja loppuottelussa tappio Johanssonille.
Schweickert voitti Saksan mestaruuden kuusi kertaa kreikkalais-roomalaisessa painissa ja vapaapainissa kahdesti vuosina 1937–1942. Hän kilpaili samaan aikaan toisen kansainvälisesti menestyneen saksalaispainijan eli Werner Seelenbinderin kanssa ja oli mukana samassa Saksan painijoukkueessa maaotteluissa. Sealenbinder kilpaili ylemmässä sarjassa, mutta natsi-Saksan salainen poliisi Gestapo vangitsi Seelenbinderin vuonna 1942 hänen kommunistisen aatteensa vuoksi.
Schweickert oli liittynyt 1935 Saksan asevoimiin eli Wehrmachtiin. Toisessa maailmansodassa hän taisteli itärintamalla ja kaatui Kurskin taistelun aikana 11. heinäkuuta 1943 Orjolin lähellä.
Syvänpäänlampi
Syvänpäänlampi on Etelä-Karjalassa Luumäellä Herajärven kylän lähellä sijaitseva lampi.
Maantietoa
Lammen pinta-ala on 5,3 hehtaaria, se on 600 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,5 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Lammen vedenpinnan korkeus on 75,2 metriä mpy.
Fritz Walter (jalkapalloilija, 1960)
Fritz Walter (s. 21. heinäkuuta 1960 Mannheim) on saksalainen entinen jalkapalloilija. Walter pelasi Saksan Bundesliigassa kaikkiaan 348 ottelua vuosina 1983–1997 ja teki niissä 157 maalia. Walter edusti Bundesliigaurallaan kolmea seuraa: SV Waldhof Mannheimia, VfB Stuttgartia ja Arminia Bielefeldia.
Walter voitti Stuttgartissa Bundesliigan mestaruuden 1992 ja pääsi UEFA Cupin loppuotteluun 1989.
Luoton loppu
Luoton loppu - Rahavallan raunioilta kohti uutta kapitalismia on Timo Harakan kirjoittama pamfletti vuonna 2007 alkaneesta maailmantalouden kriisistä ja "äärikapitalismin konkurssista". Kirja on julkaistu kesäkuussa 2009 WSOY:n Barrikadi-sarjassa.
Harakan mukaan finanssikriisi ja siitä aiheutunut maailmanlaajuinen taantuma osoittavat, että äärikapitalistinen ideologia on ajautunut samanlaiseen vararikkoon kuin kommunismi 1980-luvun lopussa. Luottamus markkinoiden omaan kykyyn säädellä ja ohjata itseään on ollut katastrofaalinen virhe. Vaihtoehto ei kuitenkaan ole valtiojohtoinen komentotalous, vaan kapitalismin omakin logiikka edellyttää yhteistyötä markkinoiden ja julkisen vallan välillä.
Kelkjärvi
Kelkjärvi on Etelä-Karjalassa Luumäellä Munteen ja Pukkilan kylien lähellä sijaitseva järvi, jota voidaan pitää myös suvantona.
Maantietoa
Järven pinta-ala on 187 hehtaaria eli 1,9 neliökilometriä ja se on 5,1 kilometriä pitkä. Se sijaitsee kallioperän murroksessa ja sen leveys vaihtelee 60 metristä (Uittosalmi) 720 metriin (Varpalahti). Se alkaa yläjuoksulla Naistinjoen alapuolelta Tanninniemestä, jossa uoma on hetkellisesti 80 metriä leveä. Kaihlasalmi sijaitsee Kaihniemen ja Kaihilaniemen välissä ja sen alta työntyy kaakkoon päin lyhyt Sonjoenlahti. Järven leveimmän kohdan jälkeen näkyy pohjoispäässä Rusinniemi, joka jakaa järven oikealle sivulle 1,5 kilometriä pitkä Pitkäpohjanlahti. Vasemmalle kääntyy 500 metriä pitkä Koitaipaleenlahti. Sen sivusta jatkaa Valkealan reitti Kalamasalmen läpi Tuohtiaisen puolelle. Kalamasalmi kiertää 900 metriä pitkää Kalamaniemeä, jonka jyrkillä kallioseinämillä sijaitsevat Tuohtiaisen kalliomaalaukset. Sillä on kolme saarta, joiden yhteispinta-ala on 0,67 hehtaaria. Ne sijaitsevat vierekkäin Salmen kylän kohdalla. Mäntysaaressa on vapaa-ajan asunto, mutta Koivusaari on autio. Kolmas saari on pieni luoto. Järvi on luodattu ja siitä on julkaistu syvyyskartat. Sen keskisyvyydeksi on saatu 5,0 metriä ja suurin syvyys on 16,4 metriä. Se on mitattu ilmeisesti Sonjoenlahden edustalla, jossa on 15 metrin syvyyskäyrä. Muita syvänteitä ovat Tanninniemen edustalla olevat 13,3 ja 12,4 metriä syvät kohdat ja järven pohjoispäässä sijaitsevassa laajassa yli 10-metrisessä syvänteessä, jossa on 12,4 ja 14,0 metriä syvät kohdat. Järven tilavuudeksi on saatu 9,3 miljoonaa kuutiometriä eli 0,0093 kuutiokilometriä. Sen rantaviivan pituus on 18,4 kilometriä. Sen rannat ovat metsämaata ja sillä vuorottelevat jyrkkärinteiset ja matalat rannat toisiaan. Asutus on harvaa ja muodostuu lähinnä vapaa-ajan asunnoista ja kolmesta maatilasta. Järven ylittää lähiseudulla vain yksi tie Salmensiltaa myöten. Itäpuolelle pää Luumäeltä tulevia teitä pitkin ja länsipuolelle Kaitjärven ja Venäläisenkylän suunnalta. Näitä kolme yhdistää valtatie 6.
Historiaa
Vuoden 1855–1856 Kalmbergin kartastossa näkyy itärannalla Salmis by, jonne ei kuitenkaan tule teitä. Vuoden 1970 peruskartassa on maatilojen peltoalat niin laajoja, että ne ulottuvat järven rantaan asti Salmessa ja vastarannalla Uitossa sekä Munteella. Salmen silta on merkitty kevyeksi sillaksi. Vuoden 1986 kartassa on Munteen rantapellot pienentyneet ja muualla on peltomaan metsittäminen vähäistä. Rannoille on alkanut ilmaantua vapaa-ajan asuntoja. Järven kautta uitettiin Valkealan eli Väliväylän tukkipuita Saimaan suunnalta. Uiton jäljiltä jääneitä rakenteita on vieläkin näkyvissä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Tuohtiaisen–Ala-Kivijärven alueeseen (14.191) se kuuluu. Se on osa Valkealan reitin pääreittiä, jossa Ala-Kivijärven (920 hehtaaria, ha) vedet tulevat lyhyttä uomaa pitkin Kelkjärven eteläosaan ja vedet poistuvat Kalamasalmin kautta Tuohtiaiseen (468 ha). Järven vedenpinnan korkeus on 75,0 metriä mpy., Ala-Kivijärven 75,1 metriä ja Tuohtiaisen 74,9 metriä mpy. Kelkjärveen tulee lisävettä vain sen omalta lähialueelta. Naistinjoki ei kuulu siihen, mutta seuraava Sonjoenoja virtaa siihen kaakosta päin. Sonjoenojan valuma-alueella sijaitsevat Nikinlampi (1 ha), Keskuslampi (2 ha), Hyypiälampi (1 ha) sekä Närikkorpi ja Suurisuo.
Filosofinen psykologia
Filosofinen psykologia koskee kysymyksiä henkisistä toiminnoista. Katso
Luettelo vuoden 1968 miehittämättömistä avaruuslennoista
Vuonna 1968 tehtiin 166 avaruusaluksen laukaisua, joista muutama oli miehitettyjä.
Xiaomi Redmi Note 5
Xiaomi Redmi Note 5 on Xiaomin 22. helmikuuta 2018 julkaisema älypuhelin, jossa on esiasennettuna Android 7.1 "Nougat" -käyttöjärjestelmä Xiaomin MIUI-käyttöliittymällä.
Muotoilu
Xiaomi Redmi Note 5 -älypuhelimessa on 6-tuumainen näyttö Full HD 2:1-resoluutiolla. Näyttö on suojattu Corning Gorilla Glass -lasilla.
Mestaria kunnioittaen – Tribuutti Tapio Rautavaaralle
Mestaria kunnioittaen – Tribuutti Tapio Rautavaaralle on tribuuttialbumi, joka sisältää suomalaislaulajien tulkintoja Tapio Rautavaaran kappaleista. Levy julkaistiin 20. elokuuta 2008.
Xiaomi Redmi Note 5
Fyysiset osat
Laitteesta löytyy Qualcomm Snapdragon 625 8953-prosessori. Laitteessa on 4 gigatavua RAM-muistia ja 64 gigatavua sisäistä muistia. Puhelimen muisti on laajennettavissa enintään 128 gigatavun microSD-kortilla.
Eeva Kolu
Eeva Kolu (s. 1987) on suomalainen bloggaaja, joka on yksi Suomen ensimmäisistä ammattibloggaajista. Vuonna 2008 ensimmäisen bloginsa aloittanut Kolu on käsitellyt erityisesti uupumusta.
Kolun omaelämänkerrallinen kirja Korkeintaan vähän väsynyt ilmestyi vuonna 2020.
Xiaomi Redmi Note 5
Kamerat ja multimedia
Videokuvaus voidaan tehdä 1080p (Full HD) -resoluutioilla 30fps.
Ohjelmisto
Julkaisuhetkellä laitteessa oli esiasennettuna Android 7.1 "Nougat" Xiaomin MIUI-käyttöliittymällä.
Conor Daly
Conor Daly (s. 15. joulukuuta 1991 Noblesville, Indiana, Yhdysvallat) on yhdysvaltalainen moottoriurheilija.